Държавен вестник, бр. 3, 2021 г., стр. 4

СТР.  4	
Д Ъ Р Ж А В Е Н  В Е С Т Н И К 	
БРОЙ  3
(5) При настъпване на нови обстоятелства, 
които водят до несъвместимост по ал. 4 членът 
на акредитационния съвет в 14-дневен срок 
уведомява писмено председателя на агенция-
та, а при настъпване на обстоятелство, което 
води до несъвместимост на председателя 
и заместник-председателя на агенцията, те 
уведомяват писмено в 14-дневен срок минис-
тър-председателя.
(6) Мандатът на председателя и замест-
ник-председателя на агенцията или на член 
на акредитационния съвет се прекратява 
предсрочно при:
1. освобождаване на лицето от длъжност/
задължения в случаите на:
а) постъпване на негово писмено заявление;
б) системно неизпълнение на задълженията;
в) фактическа невъзможност да изпълнява 
задълженията си, която е продължила повече 
от 6 месеца;
г) несъвместимост с длъжностите и изиск­
ванията по ал. 4;
2. влизане в сила на акт, с който е уста-
новен конфликт на интереси по Закона за 
противодействие на корупцията и за отнемане 
на незаконно придобитото имущество;
3. смърт на лицето.
(7) Решението за освобождаване на пред-
седателя и заместник-председателя на аген-
цията и на член на акредитационния съвет 
по ал. 6, т. 1, букви „б“ и „в“ се приема с 
тайно гласуване с мнозинство от списъчния 
състав на акредитационния съвет и се пред-
лага на министър-председателя, съответно 
на Министерския съвет – за член на акре-
дитационния съвет.
(8) Попълването на състава на акреди-
тационния съвет в случаите по ал. 3 и 6 се 
извършва по реда на чл. 86 от ЗВО до края 
на съответния мандат.
Чл. 9. (1) Акредитационният съвет:
1. разработва правилник за дейността на 
агенцията и чрез министъра на образовани-
ето и науката го предлага за утвърждаване 
от Министерския съвет;
2. разработва и приема критерии и мето-
дика за оценяване и акредитация, както и за 
определяне капацитета на висшето училище, 
на професионалното направление или на 
специалностите от регулираните професии;
3. разработва и приема конкретните проце-
дури по оценяване и акредитация и свързаната 
с тях документация, както и процедури за 
изменение на капацитета на висшето учили-
ще, на професионалното направление или на 
специалностите от регулираните професии;
4. създава постоянни комисии по области 
на висшето образование и определя състави-
те на експертните групи в съответствие със 
заявените процедури;
5. по предложение на постоянните комисии 
утвърждава задачите на експертните групи в 
съответствие със заявените процедури;
6. приема решения за откриване на про-
цедури по чл. 81, ал. 1 от ЗВО въз основа на 
докладите на постоянните комисии по области 
на висшето образование;
7. приема решения по откритите процедури 
по чл. 81, ал. 1 от ЗВО въз основа на докла-
дите на постоянните комисии;
8. осъществява процедури за изменение 
на капацитета на висшето училище и на 
специалностите от регулираните професии в 
случаите по чл. 83, ал. 6 от ЗВО;
9. осъществява процедури за следакреди-
тационно наблюдение и контрол, утвърждава 
график за тяхното провеждане и по предло-
жение на постоянната комисия за следакре-
дитационно наблюдение и контрол може да 
приеме решение за:
а) намаляване на акредитационната оценка 
с една единица при програмна акредитация 
на професионално направление/специалност 
от регулираните професии;
б) намаляване с 20 на сто на капацитета 
на висшето училище или на професионал-
ното направление и/или на специалност от 
регулираните професии;
в) отнемане на институционалната или 
програмната акредитация;
10. информира министъра на образовани-
ето и науката, както и висшите училища за 
извършените процедури по акредитация и за 
поставените оценки;
11. разработва проект на нормативи за 
заплащане от заявителя на разходите по про-
цедурите за оценяване и акредитация, както 
и по процедурите за изменение на определе-
ния по чл. 83, ал. 3, т. 1 от ЗВО капацитет и 
ги предлага на министъра на финансите за 
утвърждаване;
12. разработва и приема правила и доку-
менти във връзка с дейността на агенцията 
и на нейните органи;
13. възлага на членове на акредитационния 
съвет да наблюдават дейността на постоянните 
комисии по области на висшето образование 
и на постоянната комисия за следакредита-
ционно наблюдение и контрол.
(2) Акредитационният съвет заседава най-
малко веднъж месечно по график, утвърден от 
неговия председател. Заседанията на акреди-
тационния съвет могат да бъдат провеждани 
и дистанционно.
(3) Заседанията на акредитационния съвет 
се считат за редовни, ако на тях присъстват 
или участват най-малко 2/3 от списъчния 
му състав.
(4) Решенията на акредитационния съвет 
се приемат с явно гласуване с обикновено